rejauldu/bengali-wikipedia huggingface dataset:
thumb|পূর্ণিমা সেন পূর্ণিমা সেন (পুরো নাম: পূর্ণিমা সেনগুপ্তা; ১৯৩০-১৯৯৭) একজন বাঙালি অভিনেত্রী। তার জন্ম আসামের গুয়াহাটিতে। কিন্তু তার পৈত্রিক বাড়ি বরগুনা জেলার পাথরঘাটায়। পরবর্তীতে তার পরিবার পূর্ব-বাংলায় চলে আসে এবং তিনি আমৃত্যু চট্টগ্রামের পাথরঘাটাতেই থেকে যান।  প্রথম জীবনে তিনি নৃত্যশিল্পী হিসাবে শিল্পী জীবন শুরু করেন। এরপর তৎকালীন পূর্ব পাকিস্তান (বাংলাদেশ) এর প্রথম সবাক চলচ্চিত্র মুখ ও মুখোশ-এর মাধ্যমে তার অভিনয় জীবনের শুরু হয়েছিল।https://bangalianaa.com/উর্দু-ভাষা-ও-পাকিস্তানি-প/  তিনি ১৯৬২ সালে ব্যবসায়ী ও চিত্র প্রযোজক মোহাম্মদ নাছিরকে বিয়ে করে ধর্ম ও নাম পরিবর্তন করে হলেন পারভীন বানু। তার মেয়ে নাসরিন চলচ্চিত্রে অভিনয় শুরু করেন ও পরে প্রখ্যাত চিত্রনায়ক জসিমকে বিয়ে করেন।   তথ্যসূত্র   বহিঃসংযোগ    বিষয়শ্রেণী:১৯৩০-এ জন্ম বিষয়শ্রেণী:১৯৯৭-এ মৃত্যু বিষয়শ্রেণী:বাঙালি অভিনেত্রী
উপেন্দ্রনাথ ভট্টাচার্য (১৮৯৯ - ৯ মার্চ ১৯৭০) ছিলেন ভারতীয় বাউল সংগীত-গবেষক, রবীন্দ্র সাহিত্যে সুপণ্ডিত, বিশিষ্ট শিক্ষাবিদ।   জীবনী  উপেন্দ্রনাথ ভট্টাচার্যের জন্ম ব্রিটিশ ভারতের অবিভক্ত নদীয়া জেলার কুষ্টিয়া মহকুমার হরিনারায়ণপুর গ্রামের এক সংস্কৃত পণ্ডিত বংশে। তার শিক্ষাজীবন ছিল কৃতিত্বপূর্ণ। প্রথমদিকে তিনি কুষ্টিয়া হাই স্কুলে শিক্ষকতা করেন। তারপর ১৯৪৩ খ্রিস্টাব্দে মুন্সীগঞ্জের এক কলেজে বাংলাভাষা ও সাহিত্যের প্রধান অধ্যাপক হন। ১৯৪৬ খ্রিস্টাব্দে কলকাতা তৎকালীন রিপন কলেজ (অধুনা  সুরেন্দ্রনাথ কলেজে) যোগ দেন। পরে তিনি জয়পুরিয়া কলেজ, উইমেন্স কলেজ এবং  রবীন্দ্রভারতী বিশ্ববিদ্যালয়ে অধ্যাপনা করেন।   সাহিত্যকর্ম  রবীন্দ্র সাহিত্যের প্রতি তার গভীর অনুরাগ ছিল। রবীন্দ্র কাব্য, নাটক, প্রবন্ধ এবং পত্রসাহিত্যের আলোচনায় তার গভীর পাণ্ডিত্যের পরিচয় মেলে। তবে তার বিশেষ কীর্তি হল বাংলার বাউল ও বাউল গানের উপর গবেষণা। সেজন্য তিনি বাংলার বহু গ্রাম ও গ্রামান্তের ভ্রমণ করেন। অক্লান্ত পরিশ্রমে এবং নিষ্ঠায় ১৫০০ বাউল গানের সংকলনসহ গবেষণামূলক গ্রন্থ প্রণয়ন করেন। তাই এই স্বীকৃতির জন্য ১৯৫৮ খ্রিস্টাব্দে কলকাতা বিশ্ববিদ্যালয় তাকে ডক্টর অব ফিলোসফি ডিগ্রি প্রদান করে। তার রচিত উল্লেখযোগ্য গ্রন্থগুলি হল-   রবীন্দ্র কাব্য পরিক্রমা   রবীন্দ্র নাট্য পরিক্রমা   বাংলার বীর সন্তান   পৃথিবীর আশ্চর্য্য   বাংলা সাহিত্যের সংক্ষিপ্ত ইতিবৃত্ত   বাংলার বাউল ও বাউল গান   বাংলার বাউল গান   পুরস্কার  অধ্যাপক উপেন্দ্রনাথ ভট্টাচার্য ১৯৫৯ খ্রিস্টাব্দে "বাংলার বাউল গান" গ্রন্থটির জন্য রবীন্দ্র পুরস্কার লাভ করেন।   জীবনাবসান  অধ্যাপক উপেন্দ্রনাথ ভট্টাচার্য অবসরের পর কলকাতায় বসবাস করছিলেন। ১৯৭০ খ্রিস্টাব্দের ৯ মার্চ (১৩৭৬ বঙ্গাব্দের ২৫ ফাল্গুন) আকস্মিক কলকাতায় প্রয়াত হন।   তথ্যসূত্র   বিষয়শ্রেণী:পশ্চিমবঙ্গের লেখক বিষয়শ্রেণী:কুষ্টিয়া জেলার ব্যক্তি বিষয়শ্রেণী:রবীন্দ্র পুরস্কার বিজয়ী বিষয়শ্রেণী:বাঙালি লেখক বিষয়শ্রেণী:ভারতীয় লেখক
হল হিরোনোবু সাকাগুচি রচয়িত এবং স্কোয়ার এনিক্স(তৎকালীন স্কোয়ার) দ্বারা উন্নয়ন সাধিত ও ক্রয়কৃত একটি বৈজ্ঞানিক কল্পকাহিনী ও ফ্যান্টাসি মিডিয়া ফ্রেঞ্চাইজি। এই ফ্রেঞ্চাইজিটি একটি ফ্যান্টাসি সিরিজ ও বৈজ্ঞানিক কল্পনাভিত্তিক রোল-প্লেয়িং ভিডিও গেইমকে(আরপিজি) কেন্দ্র করে গড়ে তোলা। ১৯৮৭ সালে প্রকাশিত সিরিজের সর্বপ্রথম গেইম যেটাকে সাকাগুচি গেইম শিল্পে তার শেষ অবদান হিসেবে ভেবেছিলেন; তার শিরোনামটি ছিল একটি সফলতা ও তা আরও সিকুয়েলের সৃষ্টি করেছিল। তারপর থেকে সিরিজটি ট্যাকটিকাল রোল-প্লেয়িং, অ্যাকশান রোল-প্লেয়িং, ম্যসিভলি মাল্টিপ্লেয়ার অনলাইন রোল-প্লেয়িং, রেসিং , থার্ড-পার্সোন শুটার, ফাইটিং  এবং রিদ্ম ইত্যাদি গেইমের ধরনে শাখান্নিত হয়েছে। এর বাইরেও গেইম ফ্রেঞ্চাইজিটি সিজিআই মুভি, অ্যানিমে, মাংগা ও উপন্যাসের মত মাধ্যমে বিভক্ত হয়।  যদিওবা ফাইনাল ফ্যান্টাসি এর প্রতিটি পর্ব ভিন্ন ভিন্ন বিন্যাস ও প্রধান চরিত্র যুক্ত স্ট্যান্ড-অ্যালোন গেইম, তবুও প্রত্যেকটিরই অভিন্ন উপাদান রয়েছে যা ঐ ফ্রেঞ্চাইজিকেই সংজ্ঞায়িত করে। এই উপাদান গুলো হল কাহিনীর মূলভাব, চরিত্রদের নাম এবং গেইম কারিগর। কাহিনী একটি নায়কদের দলকে কেন্দ্র করে যারা বড় অশুভ শক্তির বিরুদ্ধে লড়াই করে এবং পাশাপাশি নিজেদের অভ্যন্তরীণ সংগ্রাম ও সম্পর্ককে খুঁজে বের করে। চরিত্রদের নাম গুলো সারা বিশ্বের নানা ইতিহাস, ভাষা, পপ সংস্কৃতি এবং বিভিন্ন সংস্কৃতির পুরাণ থেকে নেওয়া হয়েছে।  সিরিজটি বাণিজ্যিকভাবে এবং কূটনৈতিকভাবে সফল; এটি স্কোয়ার এনিক্স এর সর্বাধিক বিক্রিত ভিডিও গেইম ফ্রেঞ্চাইজি যা ১৫০ মিলিয়নেরও বেশিবার বিক্রি হয়েছে এবং এটি সর্বসেরা সর্বাধিক বিক্রিত ভিডিও গেইম ফ্রেঞ্চাইজি এর অন্যতম। সিরিজটি খ্যাতি অর্জন করেছে এটির নতুনত্ব, দৃশ্য ও সঙ্গীত এর জন্য, যেমন এর ফুল মোশন ভিডিওর সংযুক্তি, চরিত্রগুলোর ফটো-রিয়ালিস্টিক মডেল এবং নোবুও উয়েমাতসুর সুনিপুণ সঙ্গীত। ভিডিও গেইম ইন্ডাস্ট্রিতে ফাইনাল ফ্যান্টাসি ছিল একটি গতি বর্দ্ধক সরূপ, সিরিজটি স্কোয়ার এনিক্সের ব্যবসায়িক পদ্ধতি ও তাদের সাথে অন্য ভিডিও গেইম ডেভেলপারদের সম্পর্কের উপর প্রভাব ফেলেছে। এটি বর্তমান বিভিন্ন রোল-প্লেয়িং গেইমের সাধারণ অনেকগুলি উপাদান উপস্থাপন করেছে এবং জাপানের বাইরে কনসল ভিত্তিক আরপিজি গুলোর জনপ্রিয়তা বৃদ্ধিতে সাহায্য করেছে।  শিরোনামসমূহ  গেইম সমূহ  ডিসেম্বর ১৮, ১৯৮৭ সালে জাপানে সিরিজটির প্রথম পর্বের অভিষেক হয়। পরবর্তী শিরোনামগুলো চিহ্নিত করা হয় ও পূর্বের গেইম থেকে ভিন্ন একটি গল্প দেওয়া হয়। কাজেই তদেরকে দেওয়া সংখ্যাগগুলো সিকুয়েলের চেয়ে ভলিউমকেই বেশি নির্দেশ করে। অনেক ফাইনাল ফ্যান্টাসি গেইম উত্তর আমেরিকা, ইউরোপ ও অস্ট্রেলিয়ার স্থানীয় বাজারে অনেকগুলো ভিডিও গেইম কনসল, পার্সোনাল কম্পিউটার(পিসি) ও মোবাইল ফোনের জন্য ছাড়া হয়। আগামীর পর্বসমুহ সপ্তম এবং অষ্টম প্রজন্মের কনসলের জন্য প্রকাশিত হবে। নভেম্বর ২০১৬ তে সিরিজটি তাতে অন্তর্ভুক্ত করে ফাইনাল ফ্যান্টাসি থেকে ফাইনাল ফ্যান্টাসি ১৫ পর্যন্ত মূল পর্ব, এবং সরাসরি সিকুয়েল ও স্পিন-অফগুলো, যাদের উভয়ই প্রকাশিত ও উন্নয়নাধীন হিসেবে নিশ্চিত। বেশিরভাগ পুরাতন শিরোনামগুলো বিভিন্ন প্লাটফর্মের জন্য পুনঃনির্মিত ও পুনঃপ্রকাশিত করা হয়।  মূল সিরিজ   তথ্যসূত্র   বিষয়শ্রেণী:জাপানি মার্কা বিষয়শ্রেণী:ভিডিও গেম ফ্র্যানচাইজি
ব্ল্যাক পার্ল (), মূল উইকড ওয়েঞ্চ () হচ্ছে একটি কাল্পনিক জাহাজ। এটি দেখা যায় ‎‎পাইরেটস অফ দ্য ক্যারিবিয়ান: দ্য কার্স অফ দ্য ব্ল্যাক পার্ল, পাইরেটস অফ দ্য ক্যারিবিয়ান: ডেড ম্যান’স চেস্ট, ও ‎পাইরেটস অফ দ্য ক্যারিবিয়ান: অ্যাট ওয়ার্ল্ড’স এন্ড চলচ্চিত্রে। চিত্রনাট্য অনুসারে কালো মাস্তুল ও পাল দেখে ব্ল্যাক পার্ল-কে সহজেই চেনা যায়। এর ফলে বিভিন্নভাবে সুবিধা হতো। কাটলার বেকেটের নির্দেশে জাহাজটি পুড়িয়ে ও ডুবিয়ে দেওয়ার আগে এর নাম ছিলো উইকড ওয়েঞ্চ। পরবর্তীতে জ্যাক স্প্যারোর সাথে হওয়া এক চুক্তি অনুসারে ডেভি জোন্স এটিকে সমুদ্রগর্ভ থেকে তুলে আনে। স্প্যারো এর নতুন নাম দেয় ব্ল্যাক পার্ল। জাহাজটিকে ‘নাই আনক্যাচেবল’ (‘’) বা ‘ছোঁয়া অসম্ভব’ বলে ডাকা হয়। নামকরণের স্বার্থকতা বিচার করে, তিনটি চলচ্চিত্রেই দেখা যায় যে, কোনো না কোনোভাবে জাহাজটি ধরা পড়ার হাত থেকে পালিয়ে গেছে, বা অতিক্রম করে চলে গেছে। এর মধ্যে আছে ইন্টারসেপ্টর (যাকে ক্যারিবিয়ানের সবচেয়ে দ্রুতগামী জাহাজ হিসেবে ধরা হয়) ও দ্য ফ্লাইং ডাচম্যান (যা প্রকৃতপক্ষে বাতাসের প্রতিকূলে পার্লের থেকেও দ্রুতগামী একটি জাহাজ)। অনেকগুলো পাল ধারণ করার কারণে জাহাজটি এতো বেশি দ্রুতগামী। অ্যাট ওয়ার্ল্ড’স এন্ড-এ উল্লেখ করা হয় যে, এটিই একমাত্র জাহাজ যা কী না দ্য ফ্লাইং ডাচম্যান-কে পরাজিত করতে পারে।   তথ্যসূত্র    বহিঃসংযোগ   Black Pearl at the Pirates of the Caribbean wiki  In depth article on the Black Pearl from IGN  বিষয়শ্রেণী:পাইরেটস অফ দ্য ক্যারিবিয়ান বিষয়শ্রেণী:কাল্পনিক জাহাজ বিষয়শ্রেণী:ভৌতিক জাহাজ বিষয়শ্রেণী:পাইরেটস অব দ্য ক্যারিবিয়ান
right|thumb|অ্যাবিসোব্রোটুলা গ্যালাথি  ...আটলান্টিক মহাসাগরের ৮,৩৭০ মিটার গভীরে প্রাপ্ত অ্যাবিসোব্রোটুলা গ্যালাথি এখন পর্যন্ত সবচেয়ে গভীর জলের মাছ?  ...বিলুপ্ত আর্জেন্টাভিস ম্যাগনিফিসেন্স এখন পর্যন্ত আবিস্কৃত সর্ববৃহৎ উড়নক্ষম পাখি?  ...পাইরেটস অফ দ্য ক্যারিবিয়ান-এর নায়ক জ্যাক স্প্যারোর জন্ম হয়েছিলো ভারত মহাসাগরের ঘূর্ণিঝড় আক্রান্ত এক জলদস্যু জাহাজে?  ...সমুদ্রের গভীরতম স্থান মারিয়ানা খাতের চ্যালেঞ্জার ডিপে পানির চাপ, ভূ-পৃষ্ঠের স্বাভাবিক বায়ুচাপের তুলনায় প্রায় ১,০৯৯ গুণ বেশি?  ...হাওড়ার ঐতিহাসিক উদ্ভিদ উদ্যান আচার্য জগদীশচন্দ্র বসু বটানিক্যাল গার্ডেনে মোট ১৪০০টি প্রজাতির প্রায় ১৭,০০০ গাছ রয়েছে?
ত্রিপুরা উপজাতি অঞ্চল স্বায়ত্তশাসিত জেলা পরিষদের (টিটিএএডিসি) নির্বাচন ৩ মে ২০১০-এ অনুষ্ঠিত হয়েছিল । ওই দিন স্বায়ত্তশাসিত জেলা পরিষদের ২৮টি নির্বাচিত আসনের মধ্যে ২৭টির জন্য নির্বাচন অনুষ্ঠিত হয়। ভারতীয় জনতা পার্টির প্রার্থী রঞ্জিত জামাতিয়ার মৃত্যুর পর একটি আসনে (মহারানি-চেল্লাগং) নির্বাচন পাল্টাপাল্টি হয়েছিল।TRIPURA LF CLEAN SWEEPS ADC POLLS BJP candidate dies of dog bite  স্বায়ত্তশাসিত জেলা পরিষদের ২৮টি নির্বাচিত আসনের মধ্যে ২৫টি তফসিলি উপজাতিদের জন্য সংরক্ষিত।Left Fronte List   নির্বাচনকে সামনে রেখে নিরাপত্তা ব্যবস্থা ছিল কঠোর। ত্রিপুরার স্বরাষ্ট্র বিভাগ ৯১টি ভোটকেন্দ্রকে "অতি সংবেদনশীল" এবং ৩৪৭টি "সংবেদনশীল" হিসেবে চিহ্নিত করেছে। ত্রিপুরার কর্তৃপক্ষ নির্বাচনী প্রক্রিয়া নিশ্চিত করতে ভারত সরকারকে অতিরিক্ত ত্রিশটি আধা-সামরিক বাহিনী সরবরাহ করতে বলেছিল।  যোগ্য ভোটার ছিল ৬,৩৬,১৬৯ জন। নির্বাচনে ভোটদানের হার দাঁড়িয়েছে ৮৩.৬৯%। ৭-৮ মে ২০১০ তারিখে ভোট গণনা করা হয়েছিল। নির্বাচনের ফলাফল বামফ্রন্টের জন্য ভূমিধস বিজয় ছিল। বামফ্রন্ট, ৬৩.৮১% ভোট পেয়ে, নির্বাচনের জন্য যে ২৭টি আসন ছিল তার সবকটি জিতেছে। ২৫টি আসন ভারতের কমিউনিস্ট পার্টি (মার্ক্সবাদী), একটি আসন ভারতের কমিউনিস্ট পার্টি এবং একটি আসন অল ইন্ডিয়া ফরওয়ার্ড ব্লকের কাছে যায়।  ভারতীয় জাতীয় কংগ্রেস নির্বাচনে দ্বিতীয় বৃহত্তম দল হিসেবে আবির্ভূত হয়। দলটি ১৮টি আসনে দ্বিতীয় স্থানে রয়েছে। এর প্রার্থীদের মধ্যে ছিলেন দেবব্রত কলোই, প্রাক্তন টিটিএএডিসি প্রধান নির্বাহী সদস্য। লড়াইয়ের অন্যান্য দলগুলি ছিল ত্রিপুরার আদিবাসী জাতীয়তাবাদী দল, ত্রিপুরার আদিবাসীদের ফ্রন্ট (একটি INPT স্প্লিন্টার-গ্রুপ, যা একটি পৃথক টিটিএএডিসি রাজ্যের জন্য প্রচার করেছিল), ত্রিপুরার জাতীয় সমাজতান্ত্রিক দল, ত্রিপুরার জাতীয় সম্মেলন, অল ইন্ডিয়া তৃণমূল। কংগ্রেস ও বিজেপি। এনসিটি এবং তৃণমূল কংগ্রেস জোটবদ্ধ হয়ে প্রতিদ্বন্দ্বিতা করেছিল। স্বতন্ত্র প্রার্থী ছিলেন ৪৪ জন। মোট ১২২ জন প্রার্থী তাদের মনোনয়ন দাখিল করেছিলেন। বামফ্রন্ট, কংগ্রেস এবং আইএনপিটি প্রতিটি ২৮টি আসনে প্রতিদ্বন্দ্বিতা করেছিল।Congress List INPT List   উত্স: TTAADC Election -2010, Result at a Glance  '(ST)' নির্দেশ করে যে আসনটি তফসিলি উপজাতিদের জন্য সংরক্ষিত। মোটা লেখায় বিজয়ী প্রার্থীদের নাম। বামফ্রন্ট প্রার্থীরা সিপিআই(এম) থেকে এসেছেন যদি না অন্যথায় বলা হয়। শুধুমাত্র বামফ্রন্ট, কংগ্রেস এবং INPT প্রার্থীদের ফলাফল উপরে তালিকাভুক্ত করা হয়েছে। রামচন্দ্র ঘাট আসনে, ত্রিপুরার জাতীয় পরিষদের সরঞ্জিত দেববর্মা ২,১৫৮ ভোট পেয়ে দ্বিতীয় স্থানে রয়েছেন।http://www.tripuratimes.com/leadnews/lead1_8.05.10.html   আরো দেখুন    ত্রিপুরা উপজাতি অঞ্চল স্বায়ত্তশাসিত জেলা পরিষদ নির্বাচন, ২০১৫  ত্রিপুরা উপজাতি অঞ্চল স্বায়ত্তশাসিত জেলা পরিষদ নির্বাচন, ২০০৫  ত্রিপুরা উপজাতি অঞ্চল স্বায়ত্তশাসিত জেলা পরিষদ নির্বাচন, ২০০০   তথ্যসূত্র   বিষয়শ্রেণী:ত্রিপুরায় নির্বাচন বিষয়শ্রেণী:২০১০-এ ভারতে নির্বাচন বিষয়শ্রেণী:ত্রিপুরায় স্থানীয় নির্বাচন
খেলারাম দাতার মন্দির বা খেলারাম দাতার বিগ্রহ মন্দির ঢাকা জেলার নবাবগঞ্জে অবস্থিত একটি প্রাচীন মন্দির ও বাংলাদেশের অন্যতম প্রত্নতাত্ত্বিক স্থাপনা।  নির্মাণকাল মন্দিরটির প্রতিষ্ঠা তারিখ সঠিকভাবে জানা যায় না। তবে এর নির্মাণশৈলী দেখে প্রত্নতত্ত্ব বিশেষজ্ঞদের ধারণা এ স্থাপনাটি উনিশ শতকের শেষ দিকে অথবা বিশ শতকের শুরুর দিকে নির্মিত হয়েছিল।  ইতিহাস কিংবদন্তি অনুসারে, খেলারাম দাতা ছিলেন তৎকালীন সময়ের উক্ত অঞ্চলের বিখ্যাত ডাকাত সর্দার। তিনি ইছামতি নদীতে ডাকাতি পরিচালনা করতেন। জনশ্রুতি অনুসারে, ডাকাতির ধনসম্পদ তিনি ইছামতি নদী থেকে সুড়ঙ্গপথে তার বাড়িতে নিয়ে রাখতেন ও পরবর্তীতে সেগুলো গরীবদের মাঝে দান করতেন। তিনি পূজা-অর্চনার জন্য একটি মন্দিরও নির্মাণ করেছিলেন। সেই থেকে মন্দিরটি  খেলারাম দাতার বিগ্রহ মন্দির নামে পরিচিত।  নির্মানশৈলী মন্দিরটিতে নির্মানকৌশলে বঙ্গীয় বা গৌড়ীয় রীতির প্রতিফলন রয়েছে। এর সঙ্গে যুক্ত হয়েছে ইউরোপীয় ধারা। অতীতে মন্দিরটির মূল রং ছিল লালচে। সাম্প্রতিক সময়ে সংস্কার কাজের মাধ্যমে মন্দিরের গায়ে সাদা রঙের প্রলেপ দেওয়া হয়েছে। পুরো কমপ্লেক্সটি আটকক্ষ বিশিষ্ট একটি দ্বিতল ভবন। বর্তমানে ভবনটির শুধু ওপরের দোতলা টিকে রয়েছে। নিচতলায় অনেকগুলো কক্ষ থাকলেও এখন প্রায় সবই মাটিতে ঢেকে আছে। ভবনের ভারী দেয়াল ও পিলার দেখে নির্মাণকৌশল সম্পর্কে ধারণা করা যায়। দোতলার চারপাশে ও চার কোণে রয়েছে বাংলা ঘরের আকৃতিতে এক কক্ষবিশিষ্ট আটটি ঘর। মাঝে মঠ আকৃতির আরেকটি ঘর রয়েছে। ঘরটি মন্দির হিসেবে ব্যবহৃত হতো। জনশ্রুতি অনুসারে, প্রাপ্ত অনেক মূল্যবান মূর্তি ও ধনসম্পদ তিনি এখানে লুকিয়ে রাখতেন।খেলারাম দাতার মন্দির - দৈনিক প্রথম আলো (০৫ ডিসেম্বর, ২০১৬)  চিত্রশালা  আরও দেখুন  বাংলাদেশের প্রত্নতাত্ত্বিক স্থানের তালিকা  তথ্যসূত্র   বিষয়শ্রেণী:বাংলাদেশের স্থাপত্য বিষয়শ্রেণী:ঢাকা জেলার দর্শনীয় স্থান বিষয়শ্রেণী:ঢাকা জেলার প্রত্নতাত্ত্বিক স্থাপনা বিষয়শ্রেণী:নবাবগঞ্জ উপজেলা, ঢাকা বিষয়শ্রেণী:ঢাকা জেলার হিন্দু মন্দির বিষয়শ্রেণী:১৯শ শতাব্দীর হিন্দু মন্দির
তাকুতো মিনামি (, ; জন্ম: ৯ মে ২০০২) হলেন একজন জাপানি পেশাদার ফুটবল খেলোয়াড়। তিনি বর্তমানে জাপানের পেশাদার ফুটবল লিগের শীর্ষ স্তর জে১ লিগের ক্লাব ইওয়াতে গ্রুয়া মোরিওকার হয়ে মধ্যমাঠের খেলোয়াড় হিসেবে খেলেন। তিনি মূলত ডান পার্শ্বীয় মধ্যমাঠের খেলোয়াড় হিসেবে খেললেও মাঝেমধ্যে বাম পার্শ্বীয় মধ্যমাঠের খেলোয়াড় এবং ডান পার্শ্বীয় রক্ষণভাগের খেলোয়াড় হিসেবে খেলেন।  প্রারম্ভিক জীবন তাকুতো মিনামি ২০০২ সালের ৯ই মে তারিখে জাপানের মিয়ে প্রশাসনিক অঞ্চলে জন্মগ্রহণ করেছেন এবং সেখানেই তার শৈশব অতিবাহিত করেছেন।  তথ্যসূত্র  বহিঃসংযোগ              বিষয়শ্রেণী:২০০২-এ জন্ম বিষয়শ্রেণী:জীবিত ব্যক্তি বিষয়শ্রেণী:ফুটবল মধ্যমাঠের খেলোয়াড় বিষয়শ্রেণী:জাপানি ফুটবলার বিষয়শ্রেণী:ইয়োকোহামা এফ মারিনোসের খেলোয়াড় বিষয়শ্রেণী:জে১ লিগের খেলোয়াড় বিষয়শ্রেণী:পুরুষ ফুটবল মধ্যমাঠের খেলোয়াড়
মোল্লা মোহাম্মদ হাসান আখুন্দ (    ; জন্ম ১৯৪৫ থেকে ১৯৫৮ এর মধ্যে) আফগানিস্তানের ইসলামী আমিরাতের ভারপ্রাপ্ত প্রধানমন্ত্রী। তিনি ২০২১ সালের ৭ সেপ্টেম্বর থেকে ২০২৩ সালের ১৭ মে পর্যন্ত দায়িত্ব পালন করেন। তিনি তালিবানের একজন শীর্ষস্থানীয় সদস্য। ২০২১ সালের ২১ অক্টোবর পর্যন্ত, অন্য কোন দেশ আফগানিস্তানের ইসলামিক আমিরাতকে আফগানিস্তানের ডি জুর সরকার হিসাবে আনুষ্ঠানিকভাবে স্বীকৃতি দেয়নি।   প্রারম্ভিক জীবন  জাতিসংঘের নিরাপত্তা পরিষদের তথ্য অনুসারে, হাসান আখুন্দ পশমুলে জন্মগ্রহণ করেছিলেন, যা তখন পাঞ্জওয়াই জেলায় এবং এখন আফগানিস্তান রাজ্যের কান্দাহার প্রদেশের ঝারি জেলায় অধীন। জাতিসংঘের তার জন্মের বছরের জন্য দুটি অনুমান রয়েছে, আনুমানিক ১৯৪৫-১৯৫০ এবং আনুমানিক ১৯৫৫-১৯৫৮। তিনি কাকার পশতুন গোত্রের অন্তর্গত। আল-জাজিরা বলছে যে হাসান আখুন্দ এর পশতুন বংশ ১৭৪৭ সালে দুররানি সাম্রাজ্যের প্রতিষ্ঠাতা আহমদ শাহ দুররানি থেকে এসেছে। তিনি আফগানিস্তানের বিভিন্ন মাদ্রাসায় পড়াশোনা করেছেন।   রাজনীতি  হাসান আখন্দকে তালিবানের অন্যতম প্রাচীন সদস্য হিসেবে গণ্য করা হয় এবং তিনি আন্দোলনের প্রথম নেতা মোহাম্মদ ওমরের ঘনিষ্ঠ সহযোগী ছিলেন। তালেবান শাসনের সময় (১৯৯৬-২০০১) তিনি ১৯৯৬ থেকে ২০০১ পর্যন্ত আফগানিস্তানের উপ -পররাষ্ট্রমন্ত্রীর দায়িত্ব পালন করেন। সেই সময় তিনি উপ -প্রধানমন্ত্রীও ছিলেন। তিনি জাতিসংঘের নিষেধাজ্ঞার তালিকায় রয়েছেন।  হাসান আখুন্দ ১৯৯৫ সালে কাবুলের ছয় সদস্যের তত্ত্বাবধায়ক পরিষদে ছিলেন।  বিদ্রোহের সময়কালে (২০০১-২০২১) প্রায় দুই দশক ধরে তিনি তালেবানের নীতিনির্ধারণী সর্বোচ্চ পর্ষদ শুরা কাউন্সিলের নেতৃত্বে ছিলেন। ২০১৩ সালে তিনি তালেবান কমিশনের প্রধান এবং নিয়োগ কমিশনের প্রধান ছিলেন।  ২০২১ সালে তালেবানের ক্ষমতায় ফেরার পর, আখন্দ অন্তর্বর্তীকালীন প্রধানমন্ত্রী নিযুক্ত হন। তার নিয়োগকে তালেবানের মধ্যপন্থী এবং কট্টরপন্থী ব্যক্তিত্বের মধ্যে সমঝোতা হিসেবে দেখা হয়েছিল।   অন্যান্য  বিবিসির খবরে বলা হয়েছে, সামরিক দিকের বিপরীতে তালেবানদের ধর্মীয় দিক থেকে হাসান আখুন্দ বেশি প্রভাবশালী।   আরও দেখুন    মোহাম্মদ হাসান (তালেবান নেতা)   তথ্যসূত্র   বিষয়শ্রেণী:জীবিত ব্যক্তি বিষয়শ্রেণী:কান্দাহার প্রদেশের ব্যক্তি বিষয়শ্রেণী:পশতু ব্যক্তি বিষয়শ্রেণী:আফগানিস্তানের প্রধানমন্ত্রী বিষয়শ্রেণী:আফগান সুন্নি মুসলিম বিষয়শ্রেণী:তালেবান সরকারের মন্ত্রী বিষয়শ্রেণী:২০শ শতাব্দীতে জন্ম বিষয়শ্রেণী:আফগান লেখক বিষয়শ্রেণী:মুসলিম লেখক
ইভান জ্যাকব (জন্ম ১ জানুয়ারি ১৯২৮) একজন ভারতীয় স্প্রিন্টার। তিনি ১৯৫২ গ্রীষ্মকালীন অলিম্পিকে পুরুষদের ৪০০ মিটারে প্রতিদ্বন্দ্বিতা করেছিলেন।  জ্যাকব ১৯৫৪ এশিয়ান গেমসে ৪ x ৪০০ মিটার রিলেতে রৌপ্য পদক জিতেছিলেন।   তথ্যসূত্র   বিষয়শ্রেণী:১৯২৮-এ জন্ম বিষয়শ্রেণী:জীবিত ব্যক্তি বিষয়শ্রেণী:জন্মের স্থান অনুপস্থিত (জীবিত ব্যক্তি) বিষয়শ্রেণী:১৯৫৪ এশিয়ান গেমসের পদক বিজয়ী বিষয়শ্রেণী:এশিয়ান গেমসে পদক বিজয়ী মল্লক্রীড়াবিদ (ট্র্যাক অ্যান্ড ফিল্ড) বিষয়শ্রেণী:এশিয়ান গেমসে রৌপ্যপদক বিজয়ী ভারতীয় বিষয়শ্রেণী:১৯৫৪ এশিয়ান গেমসের মল্লক্রীড়াবিদ (ট্র্যাক অ্যান্ড ফিল্ড) বিষয়শ্রেণী:ভারতের অলিম্পিক মল্লক্রীড়াবিদ বিষয়শ্রেণী:ভারতীয় পুরুষ স্প্রিন্টার বিষয়শ্রেণী:১৯৫২ গ্রীষ্মকালীন অলিম্পিকে মল্লক্রীড়াবিদ (ট্র্যাক অ্যান্ড ফিল্ড) বিষয়শ্রেণী:১৯২৫-এ জন্ম বিষয়শ্রেণী:২০০৯-এ মৃত্যু
আশরাফিয়া জামে মসজিদ হল নারায়ণগঞ্জ জেলার আমলাপাড়ায় অবস্থিত একটি মসজিদ, যেটি ১৮৯০ সালের দিকে নির্মিত হয়েছিল।   ইতিহাস  আশরাফিয়া জামে মসজিদ বাংলাদেশের নারায়ণগঞ্জ জেলার প্রাচীনতম মসজিদের অন্যতম। ব্রিটিশ রাজত্বকালে, জমিদার রহিম বক্স হাজী ও তার স্ত্রী তালুকদার আহ্লাদী বিবি ২০ এপ্রিল ১৮৯৮ তারিখে নারায়ণগঞ্জের বালিয়াটি জমিদারির বড় একটি অংশ ক্রয় করেছিলেন। এরপর, তারা মসজিদ নির্মাণের জন্য জমি দান করেন। মসজিদটির কথা ব্রিটিশ আমলের পর্চায় উল্লেখিত আছে।   স্থাপত্যশৈলী  বাম|থাম্ব| পশ্চিম দেওয়ালে মিহরাব রয়েছে যদিও ব্রিটিশ রাজত্বকালে মসজিদটি নির্মিত হয়েছিল, তবে এটি মুঘল স্থাপত্যশৈলীর আদলে নির্মিত হয়। মসজিদটির চারদিকে থাকে চারটা গম্বুজ মুঘল স্থাপত্যশৈলীর  কথা মনে করিয়ে দেয়। মসজিদের পশ্চিম দেওয়ালে মেহরাবের উপরে আরবিতে 'লা ইলাহা ইল্লাল্লাহু মুহাম্মাদুর রাসুলুল্লাহ' আরবি ক্যালিগ্রাফিতে লেখা আছে। ন্যূনতম পাঁচ রঙের গ্লাস ও পাথর দিয়ে মসজিদটি নির্মিত হয়েছে। মসজিদটি একটি অনন্য স্থাপত্যশৈলীর নিদর্শন।   আরও দেখুন   বাংলাদেশের মসজিদের তালিকা  ঢাকা বিভাগের মসজিদের তালিকা  তথ্যসূত্র   বিষয়শ্রেণী:বাংলাদেশের ইতিহাস বিষয়শ্রেণী:নারায়ণগঞ্জ জেলার মসজিদ বিষয়শ্রেণী:নারায়ণগঞ্জ জেলা বিষয়শ্রেণী:মুঘল মসজিদ বিষয়শ্রেণী:বেঙ্গল প্রেসিডেন্সি
পুওয়ানাই সাংওয়ান () হলো একজন থাই অভিনেতা। ২০১৮ সালে প্রথমবারে মতো হোয়াট দ্য ডাক টিভি ধারাবাহিকে অভিনয়ের মাধ্যমে তার অভিনয়জীবনে পদার্পণ ঘটে।  অভিনয়  টেলিভিশন  সাল  শিরোনাম   ভূমিকা  প্রযোজনা  নেটওয়ার্ক  ২০১৮  হোয়াট দ্য ডাক দ্য সিরিজ  পপ  জিনলোই মিডিয়া ওয়ার্ক  লাইন টিভি ২০১৯  হোয়াট দ্য ডাক: ফাইনাল কল ওয়ার অব হাই স্কুল ২ রিবর্ন (War of High School 2 Reborn)  পীম https://mydramali.st/30512-war-of-high-school-2-reborn পাপ্পি লাভ (Puppy Love)https://mydramali.st/40477-puppy-love    তথ্যসূত্র   বিষয়শ্রেণী:১৯৯৫-এ জন্ম বিষয়শ্রেণী:জীবিত ব্যক্তি বিষয়শ্রেণী:ব্যাংককের ব্যক্তি বিষয়শ্রেণী:ব্যাংকক বিশ্ববিদ্যালয়ের প্রাক্তন শিক্ষার্থী
ডান|থাম্ব| পার্বত্য অঞ্চলের একটি কাল্পনিক প্রতিকৃতি যা ১৮৬০ এর দশকের হিমালয়ের পাদদেশের সাথে ঘনিষ্ঠ মিল বহন করে। পিচল পেরি বা পিছল পেরি (  ,   "উল্টা-পায়ে") যাকে চুড়েল/চুড়েইল/চুড়াইলও ( , ) বলা হয়, হল একটি দানব বা অতিপ্রাকৃত প্রাণী যার উপস্থিতি দক্ষিণ ও মধ্য এশিয়ার ভূতের গল্পে বিশেষভাবে দেখা যায় হয়। পিছল পেরি সাধারণত লম্বা চুল দিয়ে মুখ ঢেকে রাখে এবং তার পা পিছনের দিকে ফেরানো থাকে।   পটভূমি  লোককথা অনুসারে পিছল পেরি নামক এই অতিপ্রাকৃত জীব বা আধিভৌতিক প্রানীকে ভারত ও পাকিস্তানের পাহাড়ী অঞ্চলে ঘোরাঘুরি করতে দেখা যায়। পিছল পেরি সাধারণত হিমালয়ের পার্বত্য অঞ্চলে দেখতে পাওয়া যায় বলে দাবি করা হয়, এবং তার সাথে একথাও বলা হয় যে মাঝে মাঝে তারা গ্রামেও প্রবেশ করে। ভারতের হিমালয়ের কিছু গ্রামীন অঞ্চলে এবং পাকিস্তানের সাধারণত খাইবার পাখতুনখোয়া প্রদেশের গ্রামীণ পার্বত্য অঞ্চলে এই অতিপ্রাকৃত জীবের দেখা পাওয়া গেছে বলে লোকে দাবী করে, তবে পাঞ্জাব প্রদেশেও মাঝেমধ্যে এদের দেখা পাওয়া যায় বলে দাবী করা হয়। যে লোকেরা এই আধিভৌতিক প্রানীদের দেখা পেয়েছেন বলে দাবি করেন তারা সাধারণত গ্রামীণ অধিবাসী। বেশিরভাগ গ্রামের প্রবীণ লোক যারা কুসংস্কারে বিশ্বাস রাখেন তাদের মধ্যেই প্রধানত এই কাহিনী এবং এর মান্যতা এখনও প্রচলিত আছে। এটা সম্ভব যে পাঞ্জাবের অধিবাসীরা তাদের প্রতিবেশী হিমালয়ের পাহাড়ী অঞ্চলের লোককাহিনী থেকে অনুপ্রেরণা নিয়েছে এবং এই পিছল পেরির কিংবদন্তির নিজস্ব সংস্করণ তৈরি করেছে। অঞ্চলভেদে পিছল পেরির বৈশিষ্ট্য এবং চারিত্রিক বর্ননা পরিবর্তিত হয়।  প্রচলিত কিছু লোককাহিনীর সংস্করণ অনুসারে পিছল পেরি রাতের বেলা জঙ্গলে জঙ্গলে ঘুড়ে বেড়ায় এবং একাকী ভ্রমণকারী পুরুষদেরকে শিকার করে। তবে বেশির ভাগ গল্পের বর্ননায় দেখা গেছে যে পিছল পেরিকে যে ব্যাক্তি প্রথম প্রত্যক্ষ করে তারা বেশিরভাগ সময়েই পালাতে সক্ষম হয়, সেই থেকে ধারণা করা হয় যে এগুলো সাধারণত তাদের দৃষ্টীভ্রম। প্রচলিত বিশ্বাস অনুসারে জানা যায় যে পিছল পেরির দুটি রূপ রয়েছে। বেশিরভাগ গল্পে তারা সুন্দরী নারী হিসাবে একাকী পুরুষদের সামনে উপস্থিত হয় যাতে পুরুষদের রূপের মোহ দেখিয়ে প্রলুব্ধ করতে পারে। কেবলমাত্র তাদের উল্টো দিকে ঘোরানো পা দেখেই তাদের চিনতে পারা সম্ভব হয়। কিছু কিছু ক্ষেত্রে প্রত্যক্ষদর্শীরা দাবি করেন যে সুন্দরী মহিলা একসময় এক লম্বা দানবীয় প্রাণীতে রূপান্তরিত হয় এবং তার শিকারকে ভয় দেখায়।   আরো দেখুন    রুহি, ভারতীয় চলচ্চিত্র।  চুরেল  ভারতীয় লোককাহিনী  পাকিস্তানি লোককাহিনী  অ্যাবারিমন বা অ্যান্টিপোড, শাস্ত্রীয় পুরাণের লোক যাদের পা উল্টো ছিল এবং তারা হিমালয়ের স্থানীয় ছিল  সিগুয়াপা, ডোমিনিকান পৌরাণিক প্রাণী, কালো চামড়ার মহিলা, আকারে খুব লম্বা চুল এবং পিছন দিকে উলটো করা পা  কুরুপিরা   তথ্যসূত্র   বিষয়শ্রেণী:অলৌকিক কিংবদন্তি বিষয়শ্রেণী:পৌরাণিক দানব বিষয়শ্রেণী:পাঞ্জাবি লোককাহিনি বিষয়শ্রেণী:ভারতের কুসংস্কার
আইসিসি ক্রিকেট বিশ্বকাপ ট্রফি () বিশ্বকাপ ক্রিকেট প্রতিযোগিতার চূড়ান্ত খেলায় বিজয়ীকে প্রদান করা হয়। বর্তমান ট্রফি ১৯৯৯ সালের বিশ্বকাপ ক্রিকেট প্রতিযোগিতাকে ঘিরে তৈরী করা হয়েছিল। বিশ্বকাপের ইতিহাসে এটিই ছিল প্রথম স্থায়ী পুরস্কার। এরপূর্বে ১৯৭৫ সালের প্রতিযোগিতার পর থেকে প্রত্যেকটি প্রতিযোগিতায় বিভিন্ন ধরনের ট্রফি তৈরী করে বিজয়ী দলকে প্রদান করা হতো। বর্তমান ট্রফির নকশাকার ও প্রস্তুতকারক প্রতিষ্ঠানের দায়িত্ব পেয়েছিল লন্ডনের গারার্ড এন্ড কোং প্রতিযোগিতা আয়োজনের মাত্র দুইমাস পূর্বে।   গঠন  বর্তমান ট্রফিটি রৌপ্য ও সোনালী রঙের সমন্বয়ে তৈরী। তিনটি রৌপ্য দণ্ডের উপর একটি সোনালী গোলক স্থাপন করা হয়েছে। দণ্ড তিনটিকে স্ট্যাম্প ও বল সদৃশ্য করে সাজানো হয়েছে যা ক্রিকেটের মৌলিক বিষয় - ব্যাটিং, বোলিং এবং ফিল্ডিংকে উপস্থাপন করা হয়েছে। এছাড়াও গোলককে ক্রিকেট বলরূপে চিত্রিত করা হয়েছে। ট্রফিটি ৬০ সেন্টিমিটার উচ্চতাবিশিষ্ট এবং ওজন আনুমানিক ১১ কিলোগ্রাম। পূর্বেকার বিশ্বকাপ বিজয়ী দলের নাম ট্রফিতে খোদাই করা আছে এবং তাতে সর্বমোট বিশটি নাম লিপিবদ্ধ করা যাবে। মূল ট্রফিটি আন্তর্জাতিক ক্রিকেট কাউন্সিল (আইসিসি) কর্তৃপক্ষ সংরক্ষণ করেন। বিকল্প একটি ট্রফি বিজয়ী দলকে স্থায়ীভাবে প্রদান করা হয়।   ইতিহাস  ১৯৭৫ সাল থেকে ১৯৮৩ সাল পর্যন্ত বিশ্বকাপ বিজয়ী দলকে প্রদান করা হতো। এ সময় প্রুডেন্সিয়াল প্রাইভেট লিমিটেড কোং প্রধান ব্যবসায়িক অংশীদার ছিল। ব্যবসায়িক অংশীদার পরিবর্তনের ফলে ১৯৯৯ সালের আইসিসি ক্রিকেট বিশ্বকাপে ট্রফির নকশা পরিবর্তিত হয়। আইসিসি’র নিজস্ব ট্রফি প্রদানের সিদ্ধান্ত না থাকায় প্রথম তিন বিশ্বকাপে একই ট্রফি প্রদান করা হলেও রিলায়্যান্স ইন্ডাস্ট্রিজ কর্তৃক ১৯৮৭, বেনসন এন্ড হেজেস কর্তৃক ১৯৯২ এবং আইটিসি ব্র্যান্ডের উইলস কর্তৃক ১৯৯৬ সালের বিশ্বকাপে পৃথক পৃথক ট্রফি প্রদান করা হয়।  ১৯৯৯ সালের চ্যাম্পিয়নশীপে বর্তমান ট্রফি তৈরী করা হয়। প্রতিযোগিতার ইতিহাসে এটি স্থায়ী পুরস্কার হিসেবে প্রদান করা হয়। ট্রফির নকশা ও তৈরীতে লন্ডনভিত্তিক গারার্ড এন্ড কোং তৈরী করে। দুই মাস সময় নিয়ে ট্রফি নির্মাণ কার্যের সমাপ্তি ঘটে।   ট্রফি বিজয়ী দল   ক্রমিক নং বছর বিজয়ী দল ট্রফি প্রুডেন্সিয়াল কাপ ট্রফি ১  ১৯৭৫   thumb|100px|প্রুডেন্সিয়াল কাপ ট্রফি ২  ১৯৭৯   thumb|100px|প্রুডেন্সিয়াল কাপ ট্রফি ৩  ১৯৮৩  thumb|100px|প্রুডেন্সিয়াল কাপ ট্রফি রিলায়্যান্স বিশ্বকাপ ট্রফি ৪  ১৯৮৭      বেনসন এন্ড হেজেস কাপ ট্রফি ৫  ১৯৯২     উইলস বিশ্বকাপ ট্রফি ৬  ১৯৯৬    আইসিসি ক্রিকেট বিশ্বকাপ ট্রফি ৭  ১৯৯৯     ৮  ২০০৩     ৯  ২০০৭     ১০  ২০১১     ১১  ২০১৫     ১২  ২০১৯       তথ্যসূত্র    আরও দেখুন   বিশ্বকাপ  প্রতিযোগিতা  ক্রিকেট বিশ্বকাপ  ২০১৫ ক্রিকেট বিশ্বকাপ  বিষয়শ্রেণী:ক্রিকেট বিশ্বকাপ বিষয়শ্রেণী:স্বর্ণের জিনিস
মহারাজগঞ্জ () ভারতের বিহার রাজ্যের সিওয়ান জেলার একটি শহর এবং তালিকাভুক্ত এলাকা।   ভৌগোলিক উপাত্ত  শহরটির অবস্থানের অক্ষাংশ ও দ্রাঘিমাংশ হল । সমুদ্র সমতল হতে এর গড় উচ্চতা হল ৬৬ মিটার (২১৬ ফুট)।   জনসংখ্যার উপাত্ত  ভারতের ২০০১ সালের আদমশুমারি অনুসারে মহারাজগঞ্জ শহরের জনসংখ্যা হল ২০,৮৭৮ জন। এর মধ্যে পুরুষ ৫০% এবং নারী ৫০%।  এখানে সাক্ষরতার হার ৫০%। পুরুষদের মধ্যে সাক্ষরতার হার ৬১% এবং নারীদের মধ্যে এই হার ৪০%। সারা ভারতের সাক্ষরতার হার ৫৯.৫%, তার চাইতে মহারাজগঞ্জ এর সাক্ষরতার হার বেশি।  এই শহরের জনসংখ্যার ১৯% হল ৬ বছর বা তার কম বয়সী।   তথ্যসূত্র   বিষয়শ্রেণী:বিহারের শহর